SPA ดีดบวก 4% รับข่าวควักเงิน 125 ลบ.ซื้อหุ้น “ชบา เอลลิแกนซ์” ต่อยอดธุรกิจความงาม
SPA ดีดบวก 4% รับข่าวควักเงิน 125 ลบ.ซื้อหุ้น "ชบา เอลลิแกนซ์" ต่อยอดธุรกิจความงาม ล่าสุด ณ เวลา 11.04 น. อยู่ที่ระดับ 11.70 บาท บวก 0.40 บาท หรือ 3.54% สูงสุดที่ระดับ 11.70 บาท ต่ำสุดที่ระดับ 11.50 บาท มูลค่าการซื้อขาย 3.84 ล้านบาท
18 ธ.ค. 2561

ผู้สื่อข่าวรายงานว่า ราคาหุ้น บริษัท สยามเวลเนสกรุ๊ป จำกัด (มหาชน) หรือ SPA ณ เวลา 11.04 น. อยู่ที่ระดับ 11.70 บาท บวก 0.40 บาท หรือ 3.54% สูงสุดที่ระดับ 11.70 บาท ต่ำสุดที่ระดับ 11.50 บาท มูลค่าการซื้อขาย 3.84 ล้านบาท

ทั้งนี้ ราคาหุ้น SPA ปรับตัวขึ้นในแดนบวกในรอบ 3 วัน หลังมีการรายงานข่าวว่าที่ประชุมบริษัทอนุมัติการลงทุนในบริษัท ชบา เอลลิแกนซ์ จำกัด (CHABA) ซึ่งประกอบธุรกิจให้บริการทำเล็บ สปามือ-เท้า และต่อขนตา ภายใต้ชื่อ Chaba Nails &amp; Spa โดยจะเข้าซื้อหุ้น 76% ในราคารวม 125 ล้านบาท ซึ่งคาดว่าจะเข้าทำรายการซื้อขายในวันที่ 1 มกราคม 2562
ตามการรายงานข่าวก่อนหน้านี้ : SPA ทุ่ม 125 ลบ. ซื้อหุ้น “ชบา เอลลิแกนซ์” 76% ต่อยอดธุรกิจความงาม-ขยายฐานลูกค้า